DOHODA O POSKYTOVANÍ servisných služieb klientom

uzatvorená v zmysle ustanovenia § 51 zákona č. 40/1964 Zb. Občiansky zákonník v znení neskorších predpisov (ďalej len „**Dohoda**“)

Zmluvné strany

Klient:

Meno a priezvisko: **[●]** Dátum narodenia: [●] Rodné číslo: [●]

Trvalý pobyt: [●]

Zdravotná poisťovňa: [●]

Tel.: [●] E-mail: [●]

V zastúpení zákonného zástupcu:

Meno a priezvisko: [●] Dátum narodenia: [●]

Trvalý pobyt: [●]

Tel.: [●] E-mail: [●]

(ďalej len „**Klient**“)

a

Obchodné meno: **Care Services s.r.o.**

Sídlo: Ventúrska 1, Bratislava – mestská časť Staré Mesto 811 01

IČO: 54 453 771

Zápis: Obchodný register Mestského súdu Bratislava III, odd,: Sro, vl. č.: 158823/B

Číslo účtu: SK32 7500 0000 0002 2508 1083

Údaje na telefonické a emailové služby: Tel.: 053 333 23 32 E-mail: kc@careservices.sk

(ďalej len „**Poskytovateľ**“)

(Klient a Poskytovateľ ďalej spoločne len „**Zmluvné strany**“)

Predmet Dohody

Zmluvné strany uzatvárajú v zmysle § 51 Občianskeho zákonníka túto Dohodu o poskytovaní servisných služieb klientom (ďalej len „**Služby**“) a podľa Všeobecných obchodných podmienok poskytovania servisných služieb klientom (ďalej len „**VOP**“). Dohoda nadväzuje na Zmluvu o poskytovaní zdravotnej starostlivosti, ktorá bola riadne uzatvorená medzi spoločnosťou Care Services s.r.o. a jednotlivým poskytovateľom zdravotnej starostlivosti (ďalej len „**Zmluva o PZS**“).

Služby podľa tejto Dohody zahŕňajú najmä:

Personalizované služby:  web, kontaktné centrum, klientske centrá;

Dostupnosť klientskych služieb aj v nadštandardnom čase 07:00 – 20:00;

SMS notifikácie;

Manažment pacienta – koordinovaná starostlivosť o pacienta od vstupu do ZZ;

Expresné spracovanie výsledkov a ich konzultácia;

Komfortné prostredie: wifi pripojenie, pohodlná čakáreň, edukačné materiály, detský kútik;

Bezplatné parkovanie na vyznačených miestach v areáli zariadenia;

Kvalitné, nadštandardné materiály v ambulanciách;

Nadštandardné služby a služby, ktoré nie sú hradené z verejného zdravotného poistenia a sú v súlade so zákonom č. 577/2004 Z.z.

ZÁKLADNÉ POVINNOSTI A ÚČEL DOHODY

Poskytovateľ poskytne Klientovi Služby v rozsahu a za podmienok stanovených v tejto Dohode a aktuálne platných VOP Poskytovateľa, ktoré sú dostupné na webovom sídle Poskytovateľa [www.moj.agel.sk](http://www.moj.agel.sk).

Klient sa zaväzuje za tieto Služby zaplatiť odmenu na základe aktuálne platného cenníka Care Services.

Pre účely poskytovania telefonických alebo emailových konzultácií, budú ako kontaktné údaje uložené telefónne číslo a email Klienta uvedené v článku 1 tejto Dohody. V prípade realizácie telefonátu alebo zaslania emailu z iného čísla a emailu Poskytovateľ nezaručuje, že telefonát resp. email príjme, resp. že v prípade neprijatého hovoru zrealizuje spätný hovor. Klient berie na vedomie, že odpoveď Poskytovateľa na telefonické volanie Klienta môže byť ovplyvnená prevádzkovými obmedzeniami Poskytovateľa. V prípade, že Poskytovateľ neodpovie ani na opakovaný telefonát Klienta, Klient zašle Poskytovateľovi email so žiadosťou o spätný kontakt.

Poskytovateľ poskytuje na základe uzavretia tejto Dohody služby nad rozsah povinností určených právnymi predpismi v odboroch špecifikovaných v Zmluve o PZS a predmetné Služby nie sú službami zdravotnej starostlivosti uhrádzanými (ani čiastočne) z verejného zdravotného poistenia v zmysle platných právnych predpisov.

seervisná tarifa

Za poskytovanie Služieb sa Klient zaväzuje zaplatiť Poskytovateľovi odmenu vo výške podľa aktuálneho cenníka Poskytovateľa, ktorý je dostupný fyzicky na klientskom centre Poskytovateľa alebo na webovom sídle [www.moj.agel.sk](http://www.moj.agel.sk) .

V odmene je zahrnuté poskytnutie Služieb podľa tejto Dohody a VOP počas dohodnutej doby (ďalej len „**rozhodné obdobie**“). Prvým dňom pre začatie plynutia rozhodného obdobia je deň podpisu tejto Dohody obidvoma zmluvnými stranami.

Klient má na výber nasledujúce formy úhrady:

platba v hotovosti v pokladni Poskytovateľa,

platba platobnou kartou,

platba online.

Služby podľa tejto Dohody môže Klient využívať počas celého rozhodného obdobia u všetkých zmluvných partnerov Poskytovateľa; ustanovenie článku 4.5 tejto Dohody tým nie je dotknuté.

Čerpanie Služieb zo strany Klienta je podľa tejto Dohody podmienené úhradou celej odmeny, niektorým zo spôsobov podľa článku 4.2 tejto Dohody.

VYHLÁSENIA KLIENTA

Klient vyhlasuje, že sa oboznámil s obsahom a rozsahom Služieb podľa tejto Dohody a tiež s cenníkom Služieb.

Klient vyhlasuje, že mu boli poskytnuté všetky informácie súvisiace s poskytovaním Služieb, ako aj všetky informácie týkajúce sa práv a povinností Klienta v súvislosti s touto Dohodou, pričom Klient vyhlasuje, že týmto informáciám porozumel.

Klient vyhlasuje, že k uzatvoreniu tejto Dohody dochádza na základe výslovnej žiadosti Klienta.

**Klient vyhlasuje, že bol Poskytovateľom ešte pred jej uzatvorením poučený, že zdravotná starostlivosť u zmluvného poskytovateľa zdravotnej starostlivosti bude Klientovi poskytnutá daným poskytovateľom zdravotnej starostlivosti aj bez uzatvorenia tejto Dohody.** **Využívanie Služieb dohodnutých v tejto Dohode nie je podmienkou poskytovania zdravotnej starostlivosti uhrádzanej na základe verejného zdravotného poistenia ako ani neodkladnej zdravotnej starostlivosti zo strany poskytovateľa zdravotnej starostlivosti Klientovi.**

Spracúvanie osobných údajov

Za účelom plnenia dohodnutých podmienok podľa tejto Dohody Poskytovateľom je nevyhnutné, aby Poskytovateľ spracúval osobné údaje Klienta. Všetky podmienky spracúvania osobných údajov Poskytovateľom platné ku dňu uzatvorenia tejto Dohody sú dostupné na stránke: [www.moj.agel.sk](http://www.moj.agel.sk). Ak je táto Dohoda uzatvorená fyzicky v papierovej forme, sú tieto informácie v znení platnom ku dňu uzatvorenia tejto Dohody neoddeliteľnou prílohou tejto Dohody.

Klient súhlasí/nesúhlasí\* so spracúvaním osobných údajov na marketingové účely.

*\*Nevyznačená voľba je považovaná za nesúhlas.*

ZÁVEREČNÉ USTANOVENIA

Táto Dohoda nadobúda platnosť a účinnosť dňom jej podpisu oboma zmluvnými stranami.

Dohoda sa uzatvára na dobu neurčitú.

Táto Dohoda zaniká:

spolu so zánikom Zmluvy o PZS,

výpoveďou niektorej zo zmluvných strán, výpovedná lehota je 1 mesiac a začína plynúť prvým dňom nasledujúceho mesiaca, v ktorom bola výpoveď doručená druhej zmluvnej strane,

písomným odstúpením od Dohody niektorou zmluvnou stranou z dôvodu uvedeného v tejto Dohode alebo vo VOP Poskytovateľa alebo v prípade ustanovenom všeobecne záväzným právnym predpisom.

Zánik platnosti Dohody nemá vplyv na platnosť Zmluvy o PZS.

Zmluvné podmienky uvedené v tejto Dohode, vrátane jej príloh a dokumentov, na ktoré odkazuje, predstavujú úplnú dohodu medzi Zmluvnými stranami a nahrádzajú všetky predchádzajúce dohody a dohovory, či už ústne alebo písomné, medzi Zmluvnými stranami súvisiace s predmetom tejto Dohody.

Zmeny a doplnenia tejto Dohody môžu byť robené len v písomnej forme, očíslovanými a zmluvnými stranami podpísanými dodatkami.

Dohoda je uzatvorená na základe ustanovenia § 51 Občianskeho zákonníka a spravuje sa právnym režimom Občianskeho zákonníka a platnými VOP Poskytovateľa.

Ak bude niektoré z jednotlivých ustanovení tejto Dohody považované alebo neskôr akokoľvek vyhlásené za neplatné, nevykonateľné, neúčinné či neúplné, nebude mať táto skutočnosť vplyv na platnosť zostávajúcich ustanovení Dohody. Zmluvné strany sa zaväzujú, že v takom prípade nahradia neplatné, nevykonateľné alebo neúčinné ustanovenia takými platnými, vykonateľnými a účinnými ustanoveniami, ktoré budú čo najviac zodpovedať účelu a cieľu nahrádzaných ustanovení.

Poskytovateľ je oprávnený VOP jednostranne meniť, pričom za záväzné sa považujú tie VOP, ktoré boli zverejnené na internetových sídlach Poskytovateľov, ak vo VOP nie je uvedený neskorší dátum ich účinnosti. V prípade nesúhlasu klienta so zmeneným znením VOP je klient oprávnený do 30 (tridsiatich) dní od zverejnenia nového znenia VOP od tejto Dohody odstúpiť.

Táto Dohoda sa vyhotovuje v dvoch rovnopisoch, pričom každá zmluvná strana dostane jeden rovnopis tejto Dohody.

Zmluvné strany vyhlasujú, že ich zmluvná voľnosť nie je obmedzená, túto Dohodu uzatvárajú slobodne a vážne, prejavy ich vôle sú zrozumiteľné a určité, nekonajú v tiesni ani za nápadne nevýhodných podmienok, obsahu tejto Dohody porozumeli v plnom rozsahu, súhlasia s ňou a na znak toho ju podpisujú.

V \_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_ V Bratislave dňa \_\_\_\_\_\_\_\_\_\_\_\_

Klient Care Services s.r.o.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[meno a priezvisko] Lek. Waldemar Krzysztof Kmiecik, MPH, MSc.

konateľ

Zákonný zástupca:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Marek Šedík

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ konateľ

**[meno a priezvisko]**